**Un tei degeaba**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și unde-s verile de altădată

cu iubite răsturnate-n lan

luna răsărind precum o fată

în brațe vânjoase de golan

Ay iubite răsturnate-n lan

fără frică vai de Dumnezeu

să mă dau pe mine peste plan

timpul este însă tot mai greu

Fără frică vai de Dumnezeu

luna răsărind precum o fată

vai de chica mea de derbedeu

dar unde-s verile de altădată

Cu iubite răsturnate-n lan

și tăceri aprinse de alean

Costel Zăgan, CEZEISME II